open-index/open-wikipedia-markdown huggingface dataset:
Santiago de Cuba (provinssi)

**Santiago de Cuba** on yksi Kuuban provinsseista. Se on Kuuban asukasluvultaan toiseksi suurin provinssi 1,05 miljoonalla asukkaallaan. Sen suurin kaupunki on Santiago de Cuba, joka on myös provinssin pääkaupunki.

Provinssi on luonnonvaroiltaan rikas ja sen alueelta löytyy muun muassa rautaa ja nikkeliä. Sen talous kuitenkin painottuu pääasiassa maatalouteen, mutta teollisuus on alkanut kehittyä pääkaupungin ympärillä turismin kasvaessa. Alueen kaunis luonto houkuttelee turisteja sekä Kuubasta että ulkomailta.

## Kunnat
*Contramaestre
*Chivirico
*Mella
*Palma Soriano
*San Luis
*Santiago de Cuba
*Mayarí Arriba
*La Maya
*Cruce de los Baños

## Lähteet
Relativismi

**Relativismi** (< , ”suhteellinen”) eli **suhteellisuusajattelu** tarkoittaa käsityksiä, joita yhdistää näkemys siitä, että jokin asia on suhteellinen johonkin toiseen seikkaan nähden tai tällaisesta riippuvainen. Esimerkiksi jotkut relativistit katsovat, että ihmiset voivat ymmärtää ja arvioida käyttäytymistä tai uskomuksia ainoastaan omassa historiallisessa tai kulttuurisessa kontekstissaan.

Usein relativismilla tarkoitetaan totuusrelativismia, jonka mukaan ei ole olemassa mitään universaaleja, absoluuttisia totuuksia, vaan totuus on aina suhteessa johonkin viitekehykseen, kuten kieleen tai kulttuuriin. Antiikin aikana tällainen relativismi yhdistettiin usein sofisteihin, muun muassa sofisti Protagoraan on katsottu opettaneen relativismia, jossa asioiden totuudenmukaisuus tai eettisyys riippuu tilanteesta, opettaessaan: ”Kaikkien arjen asioiden tarpeen mitta on ihminen, sellaisina kuin asiat ollessaan ovat, ja kun niitä ei ole, myös silloin”.

## Relativismin muotoja
* Esteettinen relativismi
* Kulttuurirelativismi
* Moraalinen relativismi
* Tietorelativismi ja totuusrelativismi

## Katso myös
* Objektivismi
* Perspektivismi
* Subjektivismi

## Lähteet

## Kirjallisuutta
* 

## Aiheesta muualla

* BBC Radio 4 series ”In Our Time”, on ''Relativism - the battle against transcendent knowledge'', 19. tammikuuta 2006 
* 
* Du Nouy, Pierre Lecomte: What 'Being Relative' Means, osa teoksesta *L’Homme et sa destinée* (1947) 
*
Pierre Mankowski

**Pierre Mankowski** (s. 5. marraskuuta 1951 Amiens) on ranskalainen jalkapallovalmentaja ja entinen pelaaja. Hän toimi vuosina 2014–2016 Ranskan alle 21-vuotiaiden jalkapallomaajoukkueen päävalmentajana. 

Hän toimi vuosina 2002–2010 Ranskan maajoukkueen apulaisvalmentajana voittaen MM-hopeaa 2006. Hän toimi myös Kamerunin maajoukkueen kakkosvalmentajana 1998 MM-kilpailuissa. 

## Ura pelaajana

*  1972–1976 RC Lens
*  1976–1978 Hazebrouck
*  1978–1983 Amiens SC

**Saavutukset pelaajana**

* Coupe de Francen kakkossija: 1975

## Ura valmentajana

*  1983–1988 SM Caen
*  1988–1993 Le Havre AC
*  1993–1994 Lille OSC
*  1994–1996 SM Caen
*  1996–1997 AS Saint-Étienne
*  1997–1998 Paris Saint-Germainin kuntokeskuksen valmentajia
*  MM-kisat 1998 Kamerunin kakkosvalmentaja
*  1998–1999 RC Strasbourg
*  2000–2002 Ranskan alle 16-vuotiaiden maajoukkue
*  2002–2010 Ranskan maajoukkueen kakkosvalmentaja
*  2010–2012 Ranskan alle 18-vuotiaiden maajoukkue
*  2012–2014 Ranskan alle 20-vuotiaiden maajoukkue
*  2014–2016 Ranskan alle 21-vuotiaiden maajoukkue

**Saavutukset valmentajana**

* Ligue 2-kauden paras valmentaja: 1983–84, 1986–87, 1987–88
* Nousu Ligue 1:een: 1988
* Ligue 2:n mestaruus: 1996
* MM-hopeaa kakkosvalmentajana: 2006

## Lähteet
Felix II

**Felix II** oli *[[vastapaavi]]ksi* nimetty paavi vuosina 355–365. Aikoinaan häntä kuitenkin pidettiin varsinaisena paavina, joskin vasta Sylvester I aikana (paavina 314–335) vakiintui Rooman piispojen kutsuminen paaviksi. 

Hän sijoittuu paavillisessa järjestyksessä paavi Liberiuksen, joka oli paavina 352–366 vallassaolon loppuaikaan sekä paavi pyhä Damasus I:n, joka oli paavina 366–383, vallassaoloajan alkamisen välillä. Liberiuksen maanpaon jälkeen, joulukuussa 355, keisari Constantius II, keisarina 337–361, Rooman papisto, joukossa myös arkkidiakoni Felix, vannoi, että he eivät tunnusta muuta piispaa kuin Liberius niin kauan kuin tämä elää. Mutta keisarin painostuksen alaisena Felix muutti mielensä ja kolme areiolaista piispaa pyhitti hänet virkaansa. Rooman papisto liittyi uuden piispansa tukijoihin, mutta kansa pysyi uskollisena Liberiukselle.

Kun Liberius vapautettiin vuonna 357, kokosi Rooman papisto roomalaiset suurelle sirkukselle ja ilmoittivat, että vastedes kirkkoa hallitsee kaksi piispaa. Tilanteessa syntyi vastalauseiden myrsky ja kun Liberius palasi Roomaan niin mellakat pakottivat Felix II lähtemään pakoon kaupungista. Hän yritti väkivalloin paluuta useita kertoja, mutta aina hän epäonnistui ja lopulta hän vetäytyi maatilalleen Rooman läheisyyteen, ja siellä hän kuoli 22. marraskuuta 365.

Myöhemmin keskiajan aikana useiden väärinkäsitysten kautta Felix II:tä pidettiin varsinaisena piispana ja usein hänet esitettiin myös marttyyrina.

## Lähteet
*Catholic Encyclopedia
Kolmiodraama

**Kolmiodraama** tai **triangelidraama** tarkoittaa kolmen henkilön välisiin rakkausristiriitoihin perustuvaa tapahtumasarjaa tai näytelmää.

## Katso myös
* Ménage à trois

## Lähteet
X-Men: Children of the Atom

**X-Men: Children of the Atom** on Capcomin kehittämä ja julkaisema taistelupeli. Peli julkaistiin alun perin kolikkopelinä vuonna 1994, ja peli on myöhemmin julkaistu Sega Saturnille, DOS:lle ja PlayStationille. Peli Capcomin ensimmäinen taistelupeli, jossa on mukana hahmoja Marvel Comicsin sarjakuvista. Peliä ylistettiin sarjakuvien hengen ylläpitämisestä käyttäen *X-Men*-animaatiosarjasta tuttuja ääninäyttelijöitä.

Pelin tarkoituksena on päästä taistelemaan ja voittaa Magneto, joka aikoo eliminoida kaikki ihmiset. Pelaaja valitsee jonkin Ryhmä-X:n hahmoista (Kyklooppi, Tajunta, Wolverine, Storm, Kolossi tai Jäämies), jolla taistelee turnauksessa, jossa etsitään Magneton tasoista vastustajaa.

Toisin kuin aiemmissa *X-Men*-peleissä, tässä pelaajan on mahdollista käyttää myös suosittuja vihollisia, kuten Punaomegaa, Vahtia, Spiraalia ja Hopeasamuraita.

## Aiheesta muualla
* 
*
Daniel Jeandupeux

**Daniel Jeandupeux** (s. 7. helmikuuta 1949 Saint-Imier) on sveitsiläinen jalkapallovalmentaja ja entinen pelaaja. 

## Ura pelaajana

Jeandupeux aloitti peliuransa FC La Chaux-de-Fondsin joukkueessa, josta siirtyi 1972 FC Zürichiin. Zürichissä Jeandupeux pelasi kolme vuotta ja voitti kahdesti Sveitsin mestaruuden ja cupin. 1975 hän siirtyi Ranskaan ja Girondins de Bordeaux’n riveihin. Jeandupeux lopetti peliuransa Bordeaux’ssa 30-vuotiaana ja ryhtyi valmentajaksi.

Sveitsin maajoukkueessa Jeandupeux pelasi 34 ottelua.

**Saavutukset pelaajana**

* Sveitsin mestaruus (2): 1974, 1975
* Sveitsin Cupin voitto (2): 1972, 1973

## Ura valmentajana

Jeandupeux aloitti valmennusuransa FC Sionissa 1979, josta siirtyi 1980 entisen seuransa FC Zürichin päävalmentajaksi. Jeandupeux johdatti FC Zürichin Sveitsin mestaruuteen 1981 ja jätti seuran 1983 ja siirtyi Ranskaan ja Toulouse FC:n päävalmentajaksi. 1986 Jeandupeux nimitettiin Sveitsin maajoukkueen päävalmentajaksi. Jätettyään maajoukkueen 1989 Jeandupeux on valmentanut SM Caenia, RC Strasbourgia sekä Le Mansia joulukuuhun 2004 saakka. Tämän jälkeen hän siirtyi Le Mansin seurajohtaja Henri Legardan erityisavustajaksi. 

Jeandupeux palasi valmennustehtäviin helmikuussa 2009, kun hän korvasi Yves Bertuccin Ranskan liigassa vaikeuksiin ajautuneen Le Mans UC:n päävalmentajana.  Jeandupeux'n johdolla Le Mans on parantanut otteitaan Liguessä ja noussut pois putoamiskamppailusta. Monien pettymykseksi Jeandupeux ilmoitti huhtikuussa 2009, ettei hän jatka seurassa enää kauden jälkeen.  Hän jatkoi kuitenkin seuran palveluksessa Legardan erityisavustajana.  Kesäkuun lopussa 2012 Jeandupeux jättitehtävänsä Le Mansin organisaatiossa. 

### Saavutukset valmentajana

* Sveitsin mestaruus (1): 1981
* Vuoden valmentaja Ranskassa: 1991

## Lähteet
Ménage à trois

**Ménage à trois** (ranskaa, suom. ‘kolmen talous’) tarkoittaa kolmen ihmisen välistä yhteisasumista, seurustelusuhdetta tai seksisuhdetta. Se on eräs polyamorian tai ryhmäseksin muoto.

Ménage à trois voi syntyä, kun pariskunta ottaa suhteeseensa väliaikaisesti mukaan kolmannen osapuolen. Joskus hänet kutsutaan mukaan, koska pariskunnan toinen osapuoli haluaa kokeilla homo- tai heteroseksiä, tai koska toinen haluaa tyydyttää tirkistelyn haluaan katselemalla seksiä. Joskus kyseessä voi olla pysyvämpi kolmen ihmisen välinen suhde.

Osapuolet voivat edustaa kaikenlaisia sukupuolijakaumia sekä erilaisia seksuaalisia suuntautumisia. Joskus kaikki kolme ovat naimattomia; joskus kaksi heistä muodostaa avioparin. Joissain tapauksissa kaikki osapuolet ovat keskenään seksisuhteessa, mutta joskus vain yksi osapuoli on suhteessa kahden muun kanssa eivätkä nämä ole suhteessa keskenään. Joissain tapauksissa seksi on joka kerta kahdenvälistä, mutta joillakin siihen voi kuulua ryhmäseksiä.

Jännitteitä ja mustasukkaisuutta sisältävä ménage à trois on kolmiodraama ja melko suosittu näytelmien ja elokuvien aihe. Elokuvissa yleisimmin on kuvattu kahden miehen ja yhden naisen välistä suhdetta.

## Lähteet

## Aiheesta muualla
Subjektiivisuus

**Subjektiivisuudella** () tarkoitetaan ihmisen omakohtaisesta tulkinnasta tai käsityksestä johtuvaa ja usein myös puolueellista näkemystä, viitaten subjektin näkökulmaan. Subjektiivisuuden vastakohta on objektiivisuus.

Filosofiassa subjektiivisuus viittaa tulkintoihin, jotka liittyvät kunkin henkilön omiin, ainutkertaisiin kokemuksiin ja ovat läsnä vain hänen omassa tietoisuudessaan. Vaikka kokemusten syyt ovat objektiivisia ja kaikkien saatavilla, kokemukset itsessään ovat vain ne kokevan henkilön saatavilla kuten aistittu väri, ääni, tai lämpö.

## Katso myös
* Relativismi
* Subjektivismi
Brahmi-kirjoitus

**Brahmi** on muinainen intialainen aakkoskirjoitusjärjestelmä. Brahmi on useimpien nykyisin Etelä-Aasiassa, Tiibetissä ja Mongoliassa käytettyjen aakkostojen esi-isä. Brahmin numeromerkit puolestaan ovat arabialaisten numeroiden edeltäjiä. Yhdessä samoihin aikoihin syntyneen, sittemmin käytöstä poistuneen kharoshthi-kirjoituksen kanssa brahmi oli ensimmäinen Intiassa käytetty kirjoitusjärjestelmä induskulttuurin käyttämän kirjoituksen jälkeen. Parhaiten tunnettu esimerkki brahmiteksteistä ovat Ašokan kiveenhakkaamat lait, jotka on ajoitettu 200-luvulle eaa. Näitä pidettiin pitkään vanhimpana esimerkkinä brahmista, mutta äskettäiset löydöt viittaavat sitä käytetyn jo 500-luvulla eaa. 

Brahmin ja kharoshthin uskotaan yleisesti periytyneen seemiläisistä aakkostoista kuten läntisempienkin aakkoskirjoitusten, todennäköisesti aramealaisesta kirjoituksesta. Brahmi on voinut saada vaikutteensa kauppiaiden tai akemenidien 500-luvun eaa. valloituksen kautta. Joidenkin mielestä brahmi oli kuitenkin omaperäinen keksintö tai jopa periytynyt induskulttuurin kirjoituksesta yli 1000 vuoden takaa. Etenkin jälkimmäistä pidetään kuitenkin epätodennäköisenä. Brahmi on nk. abugida-aakkosto, eli sen konsonanttimerkki sisältää myös a-vokaalin. Muut vokaalit esitetään muuntelemalla kirjoitusmerkkiä. Brahmi kytkeytyi buddhalaisuuteen samaan tapaan kuin arabian kieli islamiin ja levisi buddhalaisuuden mukana laajalle alueelle Aasiassa, joskin muotoaan muunnellen.

## Lähteet
* www.lib.helsinki.fi
Teleologinen todistus

**Teleologinen todistus** (myös *luonnon järjestyksen todistus*, *suunnittelutodistus*, *fysikaalis-teologinen* tai *tarkoitusperäisyyden todistus*, *jumalatodistus*, -*väite* tai *argumentti*) on yritys todistaa jumalan olemassaolo vetoamalla väitettyyn kaiken tarkoituksenmukaisuuteen. Todistuksen mukaan mikään tuntemamme ei näytä suunnitellulta, ellei se ole suunniteltu. Niinpä on ollut suunnittelija, joka on Jumala.

## Arvostelua

Richard Dawkinsin mukaan luonnonvalintaan perustuva evoluutio tuottaa valekuvan monimutkaisesta suunnittelusta. Näiden valesuunniteltujen rakenteiden joukossa on myös hermojärjestelmiä, jotka ilmentävät tavoitehakuista käyttäytymistä. Jo pienen hyttysen lento muistuttaa enemmän maaliinsa hakeutuvaa ohjusta, kuin maaliinsa lentävää nuolta.

## Katso myös
* Jumalan olemassaolo
* Kelloseppävertaus
* Teleologia
* Älykäs suunnittelu

## Lähteet

## Kirjallisuutta
* 

## Aiheesta muualla
* Teleological Arguments for God's Existence. Stanford Encyclopedia of Philosophy.
Sarasirkkalintu

**Sarasirkkalintu** (*Locustella certhiola*) on sirkkalintujen heimoon lukeutuva pieni varpuslintu.

## Koko ja ulkonäkö
Linnun pituus on 13–14 cm, siipien kärkiväli 16–19 cm ja paino noin 15 g. Olemukseltaan ja kooltaan se muistuttaa pensassirkkalintua. Väritykseltään se puolestaan muistuttaa tuttua ruokokerttusta vaaleine silmäkulmajuovineen ja punaruskeine yläperineen. Pyrstön kärki on sirkkalinnuille tyypillisesti pyöreä ja pyrstösulkien kärjet ovat valkoiset. Nuoret linnut ovat kellertäviä ja vaikeammin tunnistettavissa. Laulu muistuttaa enemmän kerttusten kuin sirkkalintujen laulua.

Vanhoilla linnuilla on täydellinen sulkasato talvehtimisaluilla ennen kevätmuuton alkamista, ja ainakin osalla myös loppukesällä pesinnän päätyttyä. Myös nuorilla linnuilla on täydellinen sulkasato talvehtimisalueilla.

Lajista tunnetaan neljä alalajia: *rubescens* Länsi-Siperiassa, *sparsimstriata* Etelä-Siperiassa ja Mongoliassa, *certhiola* Kaakkois-Baikalilta Amurjoelle ja *centralasiae* Keski-Aasiassa.

## Esiintyminen
Siperia ja Keski-Aasia Mongoliaa ja Kiinaa myöten. Muuttolintu, joka talvehtii Intiassa ja Kaakkois-Aasiassa. Sarasirkkalintu on tavattu Suomessa kerran Siikajoella 6.9.2013.

## Elinympäristö
Pensaikkoiset vetiset heinämaat ja jokivarsien tiheät kasvustot.

## Lisääntyminen

Pesä on maassa heinikon suojassa. Munia on 4–7.

## Ravinto
Laji on hyönteissyöjä.

## Lähteet
* 
### Viitteet
Jacky Duguépéroux

**Jacky Duguépéroux** (s. 2. tammikuuta 1948 Saint-Malo) on ranskalainen jalkapallovalmentaja ja entinen puolustava keskikenttäpelaaja. 

Hän toimi viimeksi RC Strasbourgin päävalmentajana ja nosti seuran takaisin Ligue 2:een kaudella 2015/16.

## Seurat pelaajana

*  –1965 Chantilly
*  1965–1973 Valenciennes FC
*  1973–1979 RC Strasbourg
*  1979–1988 ASP Vauban Strasbourg

**Saavutukset pelaajana**

* Ranskan Ligue 2:n mestaruus: 1972, 1977
* Ranskan mestaruus: 1979

## Seurat valmentajana

*  1988–1991 ASP Vauban Strasbourg
*  1993–1995 RC Strasbourgin juniorijoukkue
*  1995–1998 RC Strasbourg
*  1998–2002 RC Strasbourgin urheilujohtaja
*  2004–2006 RC Strasbourg
*  2006–2007 Espérance Sportive de Tunis
*  2007–2008 Étoile Sportive du Sahelin tekninen johtaja
*  3/2014–2016 RC Strasbourg

**Saavutukset valmentajana**

* Nationalin voitto: 2016
* Coupe de la Liguen voitto: 1997, 2005
* Coupe de Francen voitto: 2001
* Coupe de Francen toinen sija: 1995
* Tunisian cup: 2007

## Lähteet
Spider-Man and the X-Men: Arcade’s Revenge

**Spider-Man and the X-Men: Arcade’s Revenge** on Software Creationsin kehittämä ja LJN:n vuonna 1992 julkaisema toiminta- ja tasohyppelypeli. Peli on julkaistu SNES:lle, Sega Mega Drivelle, Sega Game Gearille ja Game Boylle. Pelissä seikkaillaan Marvel Comicsin sarjakuvahahmoilla.

## Pelaaminen

Ensimmäisellä tasolla pelaaja ohjaa Hämähäkkimiestä, jonka täytyy purkaa useita pommeja hylätyssä rakennuksessa. Tason jälkeen pelaaja saa sitten tietää, että Armoton on kaapannut Stormin, Kykloopin, Wolverinen ja Gambiitin. Pelaaja ohjaa sitten heitä yrittäen vapautua Armottoman Murhamaailmasta ja lopuksi taistelee Hämähäkkimiehellä Armotonta vastaan.

* Hämähäkkimiehen tehtävät: Hämähäkkimiehen täytyy taistella New Yorkin katoilla Tärisyttäjää, Sarvikuonoa, Carnagea ja N’astirhia vastaan.
* Stormin tehtävät: Storm on veden alla ja hänen päästä pois ennen hapen loppumista.
* Wolverinen tehtävät: Wolverine taistelee sirkuksessa Juggernautia ja Tuhoa vastaan.
* Gambiitin tehtävät: Kaksi tasoa, joista molemmilla hän on luolassa suuren piikkipallon jahtaamana. Päävastustajana Selene.
* Kykloopin tehtävät: Kaksi tasoa, jotka sijoittuvat vahtitehtaaseen, jossa hänen viimeisenä vastustajanaan on Master Mold.

## Aiheesta muualla
*
Gerald Bales

**Gerald Bales** CM (12. toukokuuta 1919 – 4. heinäkuuta 2002) oli kanadalainen urkuri ja säveltäjä. Hän oppi musiikin alkeet äidiltään ja piti pianoresitaalin seitsemänvuotiaana.

Bales syntyi Torontossa, jossa hän opiskeli vuosina 1936–1940 pianon- ja urkujensoittoa, sävellystä ja orkesterinjohtoa. Suuri osa hänen ammattiurastaan meni toimiessa urkurina ja kuoromestarina Torontossa, Calgaryssä ja Minneapolisissa. Vuosina 1971–1984 hän opetti urkujensoittoa, kuoronjohtoa ja orkestraatiota Ottawan yliopistossa. Bales sävelsi uransa aikana yli 120 teosta pianolle, uruille, lauluäänelle, orkesterille ja kamariorkesterille. 

Bales oli Royal Canadian College of Organistsin jäsen ja toimi sen puheenjohtajana 1980–1982. Vuonna 1996 hänelle myönnettiin Order of Canadan kunniamerkki. Hän eli 83-vuotiaaksi.

## Lähteet
Saaranpaskantamasaari

**Saaranpaskantamasaari** on pieni asumaton saari Sallan kunnassa Onkamojärven koillispäässä. Se sijaitsee Suomen ja Venäjän välisellä rajavyöhykkeellä alle 200 metrin päässä valtakunnanrajasta. Saaren pituus on 35 metriä ja leveys 25 metriä. Pinta-ala on noin 800 neliömetriä ja rantaviivaa on 100 metriä. Saari on tunnettu erikoisen nimensä takia.

## Lähteet
Vilho Koljonen

**Vilho Koljonen** (18. elokuuta 1910 Kiihtelysvaara – 1. syyskuuta 2000) oli suomalainen kirjailija, valokuvaaja ja musiikintekijä.

## Henkilöhistoria
Koljonen toimi vuodesta 1955 lähtien Muonion Särkijärven koulun opettajana. Vuosina 1936–1944 hän työskenteli mainostoimisto Erva-Latvalan tekstisuunnittelijana. Koljonen sanoitti muun muassa Kauko Käyhkön ja Kipparikvartetin lauluja. 

Vilho Koljosen poika Veli Koljonen (s. 1951) on taidemaalari.

## Kirjallinen tuotanto
Koljonen käytti oman nimensä ohella useita nimimerkkejä, kuten *Kaj Duuri*, *Ville*, *Vilcol* ja *K. A. Mera*.

### Teoksia
*Harmaan kylän laulu: rajakarjalainen idylli, Otava, 1943
*Laulava teini: runoja, Otava,  1944
*Seikkailu maan alla : seikkailukertomus. Poikien seikkailukirjasto 110.   Otava 1946 (nimimerkillä *Vilcol*)
*Salaliitto: alkuperäisten päiväkirjamerkintöjen mukaan kuvailtu, Karisto, 1953
*Muonion kairoilta, Lions-Club Muonio, 1978, (toim. Vilho K.)
*Muonion kairoilta 2, Lions-Club Muonio, 1980, (toim. Vilho K.)
*Muonion kairoilta 3, Lions-Club Muonio, 1982, (toim. Vilho K. et. al.)
*Käsivarren kainalosta, Tornion kirjapaino, 1998

## Lähteet

## Aiheesta muualla
* 
*
Luettelo Aku Ankan ammateista

Tämä on **luettelo Aku Ankan ammateista**.

Aku on toiminut lukuisissa työpaikoissa. *[[Roope-setä]]*-lehden elokuun 2004 numerossa selvitettiin Akun ammatteja. Siinä mainittiin Akun olleen töissä Kattivaaran margariinitehtaalla, Roope Ankalla kolikonkiillottajana ”ja kymmenissä muissakin paikoissa”. Tietotoimiston selvityksen mukaan Aku ”saa luonteensa vuoksi potkut aina säännöllisin väliajoin” ja on tämän takia työskennellyt niin monessa paikassa. Ensimmäisessä suomenkielisessä *[[Aku Ankka (lehti)|Aku Ankka & kumppanit]]* -lehdessä joulukuussa 1951 Aku toimi koulusalapoliisina (Carl Barksin tarinassa "Aku Ankka koulusalapoliisina") ja yritti saada kiinni koulusta lintsaavia sisarenpoikiaan.
Onkamojärvi

**Onkamojärvi** () on Onkamon kylän pohjoispuolella Sallan kunnassa Lapissa sijaitseva järvi. Järvi on Suomen ja Venäjän rajalla, mutta suurin osa siitä on Suomen puolella. Onkamojärven pinta-ala on 19,05 neliökilometriä, pituus noin 7,7 kilometriä ja leveys 3–4 kilometriä. Rantaviivaa järvellä on 44,1 kilometriä. Onkamojärvi on matala, ja sen keskisyvyys on 1,85 metriä. Järven syvin kohta sijaitsee järven keskiosassa ja on syvyydeltään viisi metriä. Onkamojärven rannat ovat soisia ja metsäisiä. Etelärannalla on vapaa-ajan kiinteistöjä.

Järvessä on 32 saarta, joista suurimmat ovat Kallunkisaari, Nilisaari ja Oravasaari. Muita saaria ovat muun muassa Karvastekemäsaari, Kätkänsuusaari, Lujesaaret, Majavasaari, Markuksen Aittasaari, Peurasaari, Saaranpaskantamasaari, Talvitiensuusaari, Tossonsaari ja Vitsinsaari.

## Lähteet
Nick Lowe

**Nicholas Drain ”Nick” Lowe** (s. 24. maaliskuuta 1949, Walton-on-Thames, Englanti) on laulaja-lauluntekijä ja tuottaja, joka tuottaa ja esittää useita eri musiikin tyylejä.

Lowe aloitti uransa vuonna 1966 yhtyeessä nimeltä Kippington Lodge, jonka hän oli perustanut ystävänsä Brinsley Schwarzin kanssa. Soolouran lisäksi hän on ollut jäsenenä myös kokoonpanoissa Brinsley Schwarz (1969–1975), Rockpile (1976–1981) ja Little Village (1992).

## Diskografia
### Studioalbumit
* *[[Jesus of Cool]]* (1978, UK) (Yhdysvalloissa nimellä *Pure Pop for Now People*)
* *[[Labour of Lust]]* (1979)
* *[[Nick the Knife]]* (1982)
* *[[The Abominable Showman]]* (1983)
* *[[Nick Lowe & His Cowboy Outfit (albumi)|Nick Lowe & His Cowboy Outfit]]* (1984)
* *[[The Rose of England (Nick Lowe albumi)|The Rose of England]]* (1985)
* *[[Pinker and Prouder than Previous]]* (1988)
* *[[Party of One]]* (1990)
* *[[The Impossible Bird]]* (1994)
* *[[Dig My Mood]]* (1998)
* *[[The Convincer]]* (2001)
* *[[At My Age]]* (2007)
* *[[The Old Magic]]* (2011) 
* *[[Quality Street - A Seasonal Selection For All The Family]]* (2013)

### Livealbumit
* *[[Untouched Takeaway]]* (2004)

### Kokoelmat
* *[[A Bunch of Stiff Records]]* (1977)
* *[[Live Stiffs Live]]* (1978) 
* *[[16 All Time Lowes]]* (1984)
* *[[Nick's Knack|Nick’s Knack]]* (1986)
* ** (1989)
* *[[The Wilderness Years]]* (1991)
* *[[The Doings]]* (1999)
* *[[Quiet Please... The New Best of Nick Lowe]]* (2009)

### Singlet
* *So It Goes* (1976)
* *I Love The Sound Of Breaking Glass* (1978)
* *Crackin’ Up* (1979)
* *Cruel To Be Kind* (1979)
* *Burning/Zulu Kiss* (1982)
* *My Heart Hurts/Pet You And Hold You (live)* (1982)
* *Ragin’ Eyes/Tanque-Rae* (1983)
* *Wish You Were Here/How Do You Talk To An Angel* (1983)
* *Half A Boy, Half A Man/Awesome* (1984)
* *I Knew the Bride (When She Used to Rock ’n’ Roll)* (1985)	
* *Lovers Jamboree* (1987)
* *All Men Are Liars* (1990)
* *True Love Travels on a Gravel Road* (1994)
* *I Live on a Battlefield* (1995)	
* *You Inspire Me* (1997)	
* *She’s Got Soul* (2001)

## Aiheesta muualla
* Viralliset sivut
* 
*
Erica Terpstra

**Erica Georgine Terpstra** (26. toukokuuta 1943 Haag) on alankomaalainen uimari, joka saavutti kaksi mitalia kesäolympialaisissa 1964; pronssia 4&nbsp;×&nbsp;100 metrin vapaauintiviestissä ja hopeaa 4&nbsp;×&nbsp;100 metrin sekauintiviestissä. Ainoalla henkilökohtaisella matkallaan, 100 metrin vapaauinnissa, Tersptra oli neljäs. Neljä vuotta aikaisemmin, vuoden 1960 kesäolympialaisissa, Terpstra oli kuudes 100 metrin vapaauinnissa ja neljäs 4&nbsp;×&nbsp;100 metrin sekauintiviestissä. Lisäksi Terpstra voitti vuonna 1962 4&nbsp;×&nbsp;100 metrin vapaauintiviestin EM-kultaa.

Uintiuransa jälkeen Terpstra kiinnostui politiikasta, ja hänet valittiin parlamentin toiseen kamariin *Volkspartij voor Vrijheid en Democratie*-puolueen riveistä (ensin 1994-98, uudelleen 2003). Lisäksi hän on toiminut parlamentin terveys- ja hyvinvointivaliokunnan sekä urheiluvaliokunnan jäsenenä. Terpstra valittiin Alankomaiden olympiakomitean puhemieheksi 2003.

## Lähteet
*Hollannin parlamentti 

### Viitteet

## Aiheesta muualla
SS Norge

**SS Norge** oli tanskalainen matkustajahöyrylaiva, joka enimmäkseen kuljetti siirtolaisia Kööpenhaminasta, Oslosta ja Kristiansandista New Yorkiin. Laiva upposi Rockallin vesillä pohjoisella Atlantilla vuonna 1904. Kyseinen haveri oli pahin rauhan ajan merionnettomuus aina *[[RMS Titanic|Titanic]]in* uppoamiseen asti.

SS *Norge* oli rakennettu vuonna 1881 Glasgow'ssa, Skotlannissa belgialaiselle Theodore C. Engels & Co -varustamolle. Laivan alkuperäinen nimi oli *Pieter de Coninck*. Laivan uppouma oli 3&nbsp;359 rekisteritonnia ja sen 1&nbsp;400 hevosvoiman höyrykone antoi sille 10 solmun nopeuden. Alus saattoi kuljettaa 800 matkustajaa.

Vuonna 1889 alus myytiin Tanskaan A/S Dampskibs-selskabet Thingvalla -varustamolle (myöhemmin Skandinavien-Amerika Linien tai englantilaisittain Scandinavian-America Line) ja uudelleen kastettiin SS *Norgeksi*.

Tiistaina 28. kesäkuuta 1904 SS *Norge* ajoi tiheässä sumussa karille St.&nbsp;Helensin riutalla lähellä Rockallia, 400 mailia Orkneystä ja 140 mailia lähimmästä saaresta, St. Kildasta. Laiva upposi pohjakosketuksen jälkeen 20 minuutissa. Onnettomuudessa menehtyi 582 matkustajaa ja 45 miehistön jäsentä, joista 225 oli norjalaisia. 160 pelastunutta joutuivat odottelemaan pelastusaluksia jopa kahdeksan vuorokautta avoinaisissa pelastusveneissä.

Aluksen hylky löydettiin vasta heinäkuussa 2003.

## Lähteet

## Aiheesta muualla
*Norjalainen haaksirikosta kertova sivu 
*The Orcadian -lehden artikkeli SS Norgen hylyn löytymisestä 
* Journal of American Ethnic History
Arsenal (suomalainen urheiluseura)

**Arsenal rf** oli vuonna 1935 perustettu helsinkiläinen urheiluseura, jolla oli toimintaa jääkiekossa sekä jalka- ja käsipallossa.

Seura lopetti toimintansa vuonna 2014. 

## Jalkapallo

Parhaimmillaan Arsenal pelasi jalkapalloa toiseksi korkeimmalla sarjatasolla Suomensarjassa kolme kautta vuosina 1945, 1946–1947 ja 1949.

Vuonna 2008 Arsenalin jalkapallon miesten edustusjoukkue pelasi Helsingin piirin Nelosessa. 

## Jääkiekko

Jääkiekossa Arsenal pelasi korkeimmillaan SM-sarjassa kaudella 1948–1949. Se keräsi kahdeksan joukkueen yksinkertaisessa sarjassa yhden pisteen, jolla se sijoittui seitsemänneksi. Tuolla kaudella sarjassa pelasivat Helsingistä myös HJK, HSK ja K-Kissat. Vuosina 1945–1949 joukkueen pelaaja-valmentajana toimi sittemmin jääkiekkoleijonaksi nimetty Carl-Magnus Brander.

## Käsipallo

Arsenal oli yksi Suomen perinteikkäimmistä käsipalloseuroista, sillä se pelasi SM-sarjassa 47 kautta. Pidempään käsipallon korkeimmalla tasolla ovat olleet vain HIFK ja BK-46. Arsenal voitti yhteensä 16 SM-mitalia: kolme kultaa, viisi hopeaa ja kahdeksan pronssia. Kultamitalit tulivat peräkkäin vuosina 1961, 1962 ja 1963.

Arsenalin käsipallon miesten edustusjoukkue pelasi vuonna 2008 1. divisioonassa.

## Lähteet

## Aiheesta muualla
* Arsenalin jalkapallojaoston sivusto 
* Arsenalin käsipallojaoston sivusto
Kaasamatala

**Kaasamatala** eli *Kaasanmatala* on pieni saari Haukiputaan kunnan vesialueella, Oulun edustalla Perämerellä. Se sijaitsee Hietakarin ja Hiukeen saaren välisellä alueella, noin neljän kilometriä Virpiniemen merivartioasemalta länteen. Muut läheiset saaret ovat Lemmonletto ja Puukkoletto. Oulun satamaan johtava laivaväylä kulkee saaren eteläpuolitse.
Thijs van Valkengoed

**Thijs Maarten van Valkengoed**  (s. 6. heinäkuuta 1983, Lelystad) on alankomaalainen uimari, joka edusti kotimaataan kesäolympialaisissa 2004. Siellä hän karsiutui välierissä 100 metrin rintauinnissa ja alkuerissä 200 metrin rintauinnissa. Van Valkengoed voitti pronssimitalin 200 metrin rintauinnissa lyhyen radan EM-uinneissa 2003.
 
## Lähteet
* Van Valkengoed Zwekroniek.comissa
Viita-akatemia

**Viita-akatemia** on Tampereen työväenopiston ja Pirkkalaiskirjailijoiden luovan kirjoittamisen koulutusohjelma. Se on perustettu vuonna 1989 ja sen toimitilat sijaitsevat Sampolan koulun sivurakennuksessa Tampereen Liisankalliolla, osoitteessa Sammonkatu 2. 

Kolmivuotisen kirjoittajakoulun ohjaajana on vuodesta 2006 lähtien toiminut kirjailija, FM Niina Hakalahti. Häntä ennen tehtävää ovat hoitaneet muun muassa runoilija Kullervo Järvinen ja kirjailija Vuokko Tolonen (2001–2006). 

Viita-akatemian käyneistä moni on menestynyt kirjoituskilpailuissa tai julkaissut kirjan.

## Aiheesta muualla

Viita-akatemian sivut
Sheffield United FC

**Sheffield United FC** on Englannin mestaruussarjassa pelaava jalkapalloseura Etelä-Yorkshiressa sijaitsevasta Sheffieldin kaupungista. Joukkueen paikallisvastustaja on Sheffield Wednesday. Joukkueen lempinimi on *"The Blades"*, joka juontaa juurensa Sheffieldin kaupungin terästeollisuuteen. Joukkue pelaa kotiottelunsa Bramall Lane -stadionilla, johon mahtuu 33&nbsp;000 katsojaa.

Englannin 1. divisioonan (nykyisen Valioliigan) Sheffield United on voittanut 1898 sekä FA Cupin vuosina 1899, 1902, 1915 ja 1925. Englannin Liigacupissa joukkueen paras esitys on välieräpaikka vuodelta 2003. Keväällä 2011 joukkue putosi mestaruussarjasta Ykkösliigaan. Keväällä 2017 se nousi takaisin mestaruussarjaan ja keväällä 2019 Valioliigaan sijoituttuaan sarjassa toiseksi Norwich Cityn jälkeen.. Joukkue pelasi kaksi kautta Valioliigassa ja sitten kaksi kautta mestaruussarjassa. Vuonna 2023 se palasi Valioliigaan mutta putosi sieltä yhden kauden jälkeen.

## Historia

Sheffield United sijoittui kaudella 1896–1897 Englannin 1. divisioonan toiseksi 36 sarjapisteellä. Mestaruuden voittanut Aston Villa keräsi 47 pistettä ja voitti mestaruuden 11 pisteen marginaalilla. Seuraavalla kaudella Sheffield United keräsi 42 pistettä, joka riitti mestaruuteen, sillä toiseksi sijoittunut Sunderland AFC jäi 37 pisteeseen. Vuonna 1899 seura voitti FA Cupin. Loppuottelussa se kaatoi Derby Countyn maalein 4–1. 1. divisioonan kaudella 1899–1900 Sheffield United oli toinen. Se sai 48 pistettä ja jäi mestaruuden voittaneesta Aston Villasta kahden pisteen päähän. Vuonna 1901 seura pääsi FA Cupin loppuotteluun, jonka se hävisi Tottenham Hotspurille uusintaottelussa 1–3. Ensimmäinen loppuottelu oli päättynyt 2–2-tasatulokseen. Sheffield Wednesday selvisi FA Cupin finaaliin myös seuraavana vuonna. Se voitti loppuottelussa Southampton FC:n uusintaottelussa 2–1, kun alkuperäinen loppuottelu oli päättynyt 1–1-tasapeliin.

Seuraavan FA Cupin voittonsa seura voitti vuonna 1915, jolloin se päihitti loppuottelussa Chelsea FC:n maalein 3–0.

## Entisiä päävalmentajia

*  Micky Adams
*  Nigel Adkins
*  Steve Bruce
*  Nigel Clough
*  Paul Heckingbottom
*  Slaviša Jokanović
*  Howard Kendall
*  Ian Porterfield
*  Bryan Robson
*  Rubén Sellés
*  Gary Speed
*  Neil Warnock
*  David Weir
*  Danny Wilson

## Lähteet

## Aiheesta muualla
Rivinnokka

**Rivinnokka** on Perämereen työntyvä niemi Oulun Haukiputaan kaupunginosassa Pohjois-Pohjanmaalla. Se sijaitsee Kiiminkijoen etelärannalla, ja erottaa jokisuiston Mustaniemenlahdesta ja Seipiperän lahdesta. Niemen läntisin kärki muodostuu Rivinnokan lisäksi Tupurinnokan ja Ulkonokan niemistä. Alue on suurelta osin luonnontilaista sekametsää sekä merenrantametsikköä. 

Rivinnokalla on useita kesäasuntoja sekä omakotitaloja.   Niemen läntisimmässä kärjessä on ulkoilijoita varten laavu nuotiopaikkoineen sekä venepoukama. Rivinnokalle pääsee paitsi kapeaa metsätietä, myös Virpiniemestä ja Kirkonkylältä lähteviä hiihtolatuja ja ulkoilureittejä pitkin. Rivinnokalle ei ole pääsyä moottoriajoneuvoilla. Liikennemerkit Rivinnokan tien alussa kieltävät liikennöinnin moottoriajoneuvoilla.

Rivinleton ja Ykskiven saaret sijaitsevat Rivinnokan edustalla. Niemen länsikärjessä sijaitsevat Kiiminkijoelle ja Martinniemeen johtavan veneväylän linjataulut.
HRT

**HRT** tarkoittaa seuraavia asioita:

* Hostage Rescue Team, Yhdysvaltain keskusrikospoliisin erikoisjoukko
* HRT Formula 1 Team, espanjalainen Formula 1 -talli
* Hrvatska radiotelevizija, Kroatian yleisradioyhtiö.
Erich Ribbeck

**Erich Ribbeck** (s. 13. kesäkuuta 1937 Wuppertal, Saksa) on saksalainen jalkapallovalmentaja ja entinen pelaaja. Ribbeckin toistaiseksi viimeiseksi valmennustehtäväksi jäi Saksan maajoukkueen valmentaminen 1998–2000. Pesti päättyi nolosti EM-kisoihin 2000, kun Saksa jäi alkulohkoonsa. Ribbeck sai tästä syystä lempinimen "Sir Erich". Ribbeck on toistaiseksi ainoa lopettanut Saksan maajoukkuevalmentaja joka ei saanut valmentaa Saksan maajoukkuetta koskaan MM-kisoissa ja hän on ainoa joka ei ole saavuttanut arvokisamitalia joko MM- tai EM-turnauksessa.

## Ura pelaajana

*  1949–1954 SSV 1904 Wuppertal
* 1954–1962 Wuppertal SV
*  1962–1965 FC Viktoria Köln

## Ura valmentajana

*  1965–1967 Borussia Mönchengladbach (apulaisvalmentaja)
*  1967–1968 Rot-Weiss Essen
*  1968–1973 Eintracht Frankfurt
*  1973–1978 1. FC Kaiserslautern
*  1978–1984 Saksa (apulaisvalmentaja)
*  1984–1985 Borussia Dortmund
*  1985–1988 Bayer 04 Leverkusen
*  1989–1991 Hampurger SV (urheilujohtaja)
*  1992–1993 FC Bayern München
*  1995–1996 Bayer 04 Leverkusen 
*  1998–2000 Saksa

### Meriitit valmentajana

* Saksan Cupin hopeaa 1976
* UEFA Cupin voitto: 1988
Vohvelirauta

**Vohvelirauta** on kodinkone, jolla voidaan valmistaa vohveleita vohvelitaikinasta. Vohvelirauta muodostuu yleensä kahdesta saranalla yhteenliitetystä metallilevystä, joissa on omanlaisensa muotti, jotta vohveleihin saadaan kuviointi. Taikina kaadetaan levyjen väliin. Tämän jälkeen nämä suljetaan vohvelin valmistamiseksi.

Nykyään vohveliraudat toimivat sähköllä. Näissä on sisäinen sähköllä toimiva lämpöelementti. Perinteisiin vohvelirautoihin on kiinnitetty kädenpidikkeet, joiden avulla niitä on pystytty pitämään avotulen päällä, tai ne laskettiin lieden päälle. Vohveliraudan muoto ja kuviointi vaihtelevat paljon.

Vaikka jo antiikin Kreikassa tehtiin vohvelien tapaisia pannukakkuja, niin ensimmäiset vohveliraudat ovat luultavasti Alankomaista tai Saksasta 1300-luvun ensimmäiseltä vuosikymmeneltä. Tuolloin vohveliraudat tehtiin kahdesta rautaisesta levystä, joissa oli pitkä puinen kädensija.

General Electric valmisti ensimmäiset sähköllä toimivat vohveliraudat vuonna 1911.
Puukkoletto

**Puukkoletto** voi tarkoittaa ainakin seuraavia maantieteellisiä kohteita:

* Puukkoletto, saari Oulussa
* Puukkoletto, saari Mustaperä-nimisen lahden suulla Iin kunnassa
* Puukkoletto, saari Partalahden suulla Iin kunnassa.
Puukkoletto (Oulu)

**Puukkoletto** on pieni, matala ja kesäasuntoa lukuun ottamatta asumaton saari Oulun kaupungin (entisen Haukiputaan kunnan) vesialueella Virpiniemen edustalla Perämerellä. Se sijaitsee Hietakarin ja Hiukeen saarten välisellä alueella noin neljän kilometrin päässä Virpiniemen merivartioasemalta länteen. Muut läheiset saaret ovat Lemmonletto ja Kaasamatala.

## Lähteet
Holden Barina

**Holden Barina** on Holdenin vuosina 1985–2018 valmistama Australiassa ja Uudessa-Seelannissa myyty pikkuauto. Sen ensimmäinen ja toinen sukupolvi oli sama auto kuin Suzuki Swift, ja kolmas ja neljäs sukupolvi olivat Opel Corsan sisarmalleja. Viides ja kuudes sukupolvi ovat Chevrolet Aveon sisarmalleja.

## Sukupolvet

Tiedosto:1986 Holden Barina (ML) hatchback (2011-12-06).jpg|Ensimmäinen sukupolvi
Tiedosto:1991-1994 Holden Barina (MH) 5-door hatchback (2011-07-17) 01.jpg|Toinen sukupolvi
Tiedosto:1996-1997 Holden Barina (SB) City 3-door hatchback (2011-08-17) 01.jpg|Kolmas sukupolvi
Tiedosto:2001 Holden Barina (XC) 5-door hatchback (2015-07-03) 01.jpg|Neljäs sukupolvi
Tiedosto:2006 Holden Barina (TK) 3-door hatchback (2010-09-23).jpg|Viides sukupolvi
Tiedosto:2015 Holden Barina (TM MY15) X Special Edition hatchback (2018-09-17) 01.jpg|Kuudes sukupolvi


## Aiheesta muualla
Ulko-Klaama

**Ulko-Klaama** on saari Iin kunnassa Perämerellä. Se sijaitsee Iijoen suiston lounaispuolella Praavanlahden edustalla noin kahden kilometrin päässä rannikolta ja noin kolmen kilometrin päässä Iin Röyttän pohjoispuolella. Lehtimetsävaltaisen saaren korkein kohta kohoaa noin viiteen metriin merenpinnan yläpuolelle. Maannousun vuoksi Ulko-Klaaman eteläpuolella sijainnut Haudanletto muodostaa nykyisin niemen. Myös saaren lounaispuolella sijainnut **Piikki**-niminen saari, vanhalta nimeltään **Klaaman Piikki**, on maannousun vaikutuksesta kasvanut yhteen Ulko-Klaaman kanssa.

Ulko-Klaaman korkeimmat kohdat sijaitsevat saaren koillisrannalla, missä maa kohoaa yli viiteen metriin vedenpinnan yläpuolelle. Saarella on useita vapaa-ajan asuntoja

## Lähteet
Grand Prix (elokuva)

**Grand Prix** on John Frankenheimerin ohjaama elokuva vuodelta 1966. Elokuva kuvaa Formula 1 -kautta 1966. Pääosissa elokuvassa ovat James Garner, Eva Marie Saint, Yves Montand, Brian Bedford ja Antonio Sabàto. Myös Toshirō Mifunella on merkittävä rooli talliomistajana. Näyttelijöiden lisäksi elokuvassa esiintyy myös oikeita F1-kuljettajia, kuten Jack Brabham ja Phil Hill, ja oikeita F1-talleja, kuten Ferrari. Elokuva keskittyy pääosin kilpailuihin, mutta siinä sivussa kuvataan naisia, jotka yrittävät elää vaarallista elämäntyyliä viettävien kuljettajien kanssa. Formula 1-sarjan ensimmäinen maailmanmestari vuonna 1950, Nino Farina, kuoli ulosajossa Savoien Alpeilla automatkalla elokuvan kuvauksiin, joissa hänen piti toimia avustajana ja Montandin sijaiskuljettajana.

Elokuva sai kolme Oscaria: paras leikkaus, äänitys ja parhaat äänitehosteet 

Elokuvasta julkaistiin kahden DVD:n juhlajulkaisu 11. heinäkuuta 2006.

## Keskeisimmät henkilöt
* Jean-Pierre Sarti (Montand) – ranskalainen kaksinkertainen maailmanmestari, joka on lähellä uransa lopettamista.
* Pete Aron (Garner) – yhdysvaltalainen, joka tekee paluun F1-auton rattiin.
* Scott Stoddard (Bedford) – skotti, joka selvisi melkein kuolettavasta kolarista, ja joka yrittää kilpailla edesmenneen isoveljensä menestyksen kanssa.
* Nino Barlini (Sabàto) – italialainen tulevaisuuden lupaus.

## Elokuvan tekeminen
Elokuvan Formula 1 -autot ovat pääosin Formula 3 -autoja, joita on muokattu F1-autojen näköisiksi. Elokuvassa nähdään toki myös oikeita F1-autoja, sillä silloin tällöin näytetään pätkiä oikeista kilpailuista. Entinen F1-maailmanmestari Phil Hill ajoi Monacon ja Belgian Grand Prix'ssa autoa, johon oli kiinnitetty kamera, kuvatakseen kilpa-ajoa lähietäisyydeltä. Näyttelijät itsekin ajoivat autoja, lukuun ottamatta Bedfordia.

## Todellisten asioiden vaikutukset
Elokuvassa on monia asioita, jotka ovat saaneet vaikutteita todellisista tilanteista:

* Yamura-autot perustuvat Hondan F1-talliin. Pete Aron ajaa Yamuralle ensimmäisen voiton, kuten Richie Ginther ajoi Hondalle ensimmäisen voiton 1965.
*Stoddartin kolari Monacon satama-alueella sai vaikutteita Alberto Ascarin kolarista vuonna 1955 ja Paul Hawkinsin kolarista 1965.
*Nino Barlini perustuu Lorenzo Bandiniin: molemmat italialaisia, ja molemmilla samanlainen intohimo ja kilpailukykyisyys. (Bandini kuoli Monacon Grand Prix'ssa 1967)
*Ferrarin vetäytyminen Sartin kuoleman jälkeen on saanut vaikutteita vuoden 1955 Le Mansin valtavasta onnettomuudesta.

## Lähteet
* DVD:n takakansi ja lisämateriaalit

### Viitteet

## AIheesta muualla
*
Poika ja ilves

**Poika ja ilves** on suomalainen elokuva vuodelta 1998. Sen ohjasi Raimo O. Niemi. Elokuva kertoo ihmisen ja eläimen suhteesta toisiinsa.

*Pojan ja ilveksen* pääosan näyttelee Konsta Hietanen. Muita näyttelijöitä ovat muun muassa Jarmo Mäkinen, Risto Tuorila ja Antti Virmavirta. 

Elokuva kuvattiin sekä suomeksi että englanniksi. Lopullinen englanninkielinen dialogi on jälkiäänitetty englanniksi näytellyn version päälle. Näin saatiin hahmot puhumaan sujuvaa englantia.

Elokuva sai ensi-iltansa Suomessa 18. joulukuuta 1998. Se keräsi yhteensä 400&nbsp;000 katsojaa Suomessa, ja vuonna 2003 elokuva oli myyty jo 41 maahan. Elokuussa 2019 elokuva julkaistiin elokuvateattereissa uudestaan restauroituna versiona. 

Elokuvassa Leevi-ilvestä esittää Ranuan eläinpuiston Väinö-ilves. Väinö syntyi 1996 ja kuoli toukokuussa 1998. Sen oletetaan kiivenneen verkkoaitaa ylös ja pudonneen terävään kiveen. Väinö oli pennusta tottunut ihmisiin, kun se oli emon hylättyä kasvanut kotihoidossa. Väinön stuntti-ilveksinä toimivat ruotsalaisen Parken Zoo -eläinpuiston ilvekset Isa ja Bella.

## Näyttelijät

## Lähteet

## Aiheesta muualla
* Poika ja ilves -elokuvan kotisivu  käsikirjoittaja-ohjaaja Ville Suhosen sivustolla
Alaranta

**Alaranta** voi tarkoittaa ainakin seuraavia;

;Paikkoja:
* Alaranta, kylä Haapaveden kaupungissa
* Alaranta, kylä Iin kunnassa
* Alaranta, kylä Juankosken kaupungissa
* Alaranta, kylä Kärsämäen kunnassa.
* Laukontori (myös Alaranta), tori Tampereella

;Henkilöitä:
* Johannes Alaranta (1895–1979), suomalainen jääkärivänrikki
* Johannes Alaranta (s. 1978), suomalainen vanhoillislestadiolainen pappi ja tutkija
* Juhani Alaranta (s. 1948), suomalainen kansanedustaja (Keskusta)
* Kustaa Emil Alaranta (1889–1918), suomalainen jääkärialiupseeri
* Toni Alaranta (s. 1977), suomalainen historian ja politiikan tutkija.
Vesa Lattunen

**Vesa Antero Lattunen** (31. joulukuuta 1949 Oulu –  3. maaliskuuta 2005 Lahti)  oli suomalainen säveltäjä, sovittaja, laulaja, kitaristi ja kosketinsoittaja. Hän oli Haikara-yhtyeen kantava hahmo ja toimi muun muassa Keski-Suomen läänintaiteilijana. Lattunen toimi Lahdessa peruskoulun musiikinopettajana ja bändikoulun vetäjänä.

## Yhtyeet, joissa vaikuttanut
* Roundbeats
* The Wanderers
* The Lords
* Tinkle
* Haikara
* Osviitta

## Lähteet
* Esko Lehtonen: Suomalaisen Rockin tietosanakirja, osa 1, sivut 145&ndash;146, 
### Viitteet

## Aiheesta muualla
* 
* 
* 
*
Arthur H. Compton

**Arthur Holly Compton** (10. syyskuuta 1892 – 15. maaliskuuta 1962) oli yhdysvaltalainen fyysikko, joka tunnetaan Comptonin ilmiön löytäjänä. Hänet palkittiin vuonna 1927 Nobelin fysiikanpalkinnolla ilmiön löytämisestä.

## Nuoruus ja perhe

Arthur H. Comptonin lähtökohdat akateemiseen maailmaan olivat erinomaiset. Hänen isänsä Elias Compton oli professori ja Woosterin yliopiston dekaani. Arthurin vanhin veli Karl Taylor Compton opiskeli fysiikkaa ja päätyi myöhemmin MIT:n johtajaksi.

Compton opiskeli fysiikkaa Woosterin yliopistossa, mistä hän valmistui 1913. Opiskeltuaan Princetonin yliopistossa hän sai tohtorin tutkinnon valmiiksi 1916. Princetonissa Compton keksi elegantin menetelmän Maan pyörimisen havainnointiin, mutta ryhtyi pian tutkimaan röntgensäteilyä.

## Merkittävimmän tieteelliset löydöt

Vuonna 1918 Compton alkoi tutkia röntgensäteilyn sirontaa ja huomasi 1922, että röntgensäteilyn aallonpituus kasvoi, kun se sirosi vapaista elektroneista.  Ilmiö nimettiin löytäjänsä mukaan Comptonin ilmiöksi. Säteilyn epäelastinen sironta osoitti, että valolla on aaltoluonteen lisäksi myös hiukkasluonne. Myöhemmin C. T. R. Wilsonin rakentamalla sumukammiolla pystyttiin näkemään sironnassa energiaa saaneiden elektronien radat. Wilson palkittiin Comptonin kanssa Nobelin palkinnolla samana vuonna. Ilmiön todensivat tarkemmin myöhemmin vielä koinsidenssimenetelmällä Compton ja A. W. Simon. Menetelmän avulla yksittäisen sirontatapahtuman sironnut säteilykvantti ja elektroni pystyttiin havaitsemaan yhtä aikaa. Samaan aikaan Saksassa Walther Bothe ja Hans Geiger olivat keksineet samantyyppisen koinsidenssimenetelmän. 

## Lähteet

## Aiheesta muualla

*Nobelprize.org Arthur H. Comptonin elämäkerta
Tangonsaari

**Tangonsaari** on Iijoen suiston Natura-alueeseen kuuluva ja alueen suurin saari Iijoen etelärannalla Iin kunnassa Perämerellä. Saarella sijaitsevat Alarannan kylään kuuluvat Maa-Klaaman ja Tupakkaperän kulmakunnat.

Tangonsaaren erottaa mantereesta Tangonhaara-niminen Iijoen sivuhaara ja luoteispuolella olevasta Karhun saaresta sen erottaa Sarrionhaara. Saarelle on kiinteä tieyhteys Alarannan Valassaaren alueelta. Maa-Klaaman alue muodostaa pienen niemen saaren lounaisosaan.

Saaren pohjoisosat ovat pääosin metsän peitossa, kun eteläosat ovat seka- ja lehtimetsän peittämät. Saaren etelärannalla Sorsaletonsäikässä on merenrantaniittyjä. 

## Lähteet
Vaimala

**Vaimala** on metsäinen kylä Eurajoen eteläosassa, noin 15 kilometriä Rauman pohjoispuolella. Vaimala oli aikaisemmin maatalousvaltainen kylä, mutta nyt kukaan asukkaista ei ole päätoimisesti maanviljelijä. Vaimala kuuluu Rikantilan koulupiiriin ja kylässä on parisenkymmentä asukasta, joista osa vain kesäasukkaina. Kylä on muodostunut Kareksen tilan ympärille ja sen läpi virtaa Lapinjoki. Kylän poikki kulkee myös rautatie ja Karran pysäkiltä pääsi vielä 80-luvulla junalla Raumalle ja Peipohjaan. Kylässä toimii yritys nimeltä Vaimala Oy.

## Aiheesta muualla

*Vaimala Oy .
Holden Cruze (2002)

**Holden Cruze**, Japanissa nimeltään **Chevrolet Cruze**, on pieni crossover-tyyppinen automalli, joka perustuu Suzuki Ignisin nelivetoiseen versioon. Se esiteltiin Australiassa vuonna 2002. Cruzen moottori on 1,5-litrainen (75&nbsp;kW).

## Aiheesta muualla
Alaranta (Ii)

**Alaranta** on kylä Perämeren rannalla Iijoen suistossa Iin kunnassa Pohjois-Pohjanmaalla. Se sijaitsee Iijoen etelärannalla, noin kolme kilometriä Iin Haminan länsipuolella. Kylällä on oma 150 oppilaan kahdeksanopettajainen koulu, jossa on esikoulun lisäksi luokka-asteet 1.–6. Kyläläisten käytössä on myös 200&nbsp;m²:n liikuntasali, luistelualue sekä jalkapallokenttä.

Kylä levittäytyy noin kolmen kilometrin matkalle Iijoen etelärannalle, ja käsittää Alarannan, Rantakestilän (Kestilän), Valassaaren ja Tupakkaperän alueet. Kestilässä sijaitsi Kestilän saha, joka oli Suomen ensimmäinen höyrysaha.

## Lähteet
Tippurikvartetti

**Tippurikvartetti** (KRÅCD 16) on Klamydian vuonna 1994 julkaistu albumi, joka myi kultaa.

## Kappaleet

# Hassut esineet – 02:35 (säv. & sov. Jari Helin, san. Toni Pitkäsalo)
# Se ei kuulu sulle – 01:44 (säv., san. & sov. Vesa Jokinen)
# Mällipyssy – 02:30 (säv. & sov. Jari Helin, san. Toni Pitkäsalo)
# Loma – 02:27 (säv. Riku Purtola, san. Riku Purtola & Ari Aho, sov. Riku Purtola & Vesa Jokinen)
# Minäminäminä – 02:12 (säv., san. & sov. Vesa Jokinen)
# Kenkä – 01:45 (säv. & sov. Vesa Jokinen, san. Toni Pitkäsalo)
# Nykilaulu – 02:38 (säv., san. & sov. Vesa Jokinen)
# Oman onnen mies – 01:25 (säv. & sov. Vesa Jokinen, san. Toni Pitkäsalo)
# Kitaristi – 02:05 (säv. & san. Erkko Salonen, sov. Marko Vuorimaa)
# Huipulla tuulee – 03:09 (säv. & sov. Vesa Jokinen, san. Toni Pitkäsalo)
# Anteeksi – 02:00 (säv., san. & sov. Vesa Jokinen)
# Vastaantulija – 01:35 (säv., san. & sov. Jari Helin)
# Shakistit – 02:19 (säv. & sov. Vesa Jokinen, san. Toni Pitkäsalo)
# Tunnelbana pojkar – 02:29 (säv. & sov. Jari Helin, san. Toni Pitkäsalo)
# Missä on Marko? – 01:44 (säv., san. & sov. Vesa Jokinen)
# Tahdistin vaarassa – 02:29 (säv. & sov. Vesa Jokinen, san. Toni Pitkäsalo)
# Anatomisti – 02:53 (säv. & sov. Jari Helin, san. Toni Pitkäsalo)
# Sekunda Sami – 01:55 (säv. & sov. Vesa Jokinen, san. Toni Pitkäsalo)
# Routskruu – 02:54 (säv., san. & sov. Vesa Jokinen)

## Kokoonpano

* Vesa Jokinen – laulu
* Jari Helin – basso, laulu
* Marko Vuorimaa – kitara (laulu raidalla 9)
* Riku Purtola – rummut
Envaatnags Eflos Solf Esgantaavne

**Envaatnags Eflos Solf Esgantaavne** on suomalaisen black metal -yhtyeen Hornan viides studioalbumi. Levyn tupla-LP-version kappalelista on täysin erilainen ja on noin 84 minuutin kestoinen. Albumin rummut soittivat Ravenum (Hammer) ja Lord Sargofagian (Baptism).

Albumin nimi on sanaleikki englannin kielen sanoista "*Evangels of Satan*".

## Kappaleet
# 
# 
# 
# 
# 
# 
# 
# 

## Arvostelut
* Imperiumi: 
* Noise.fi 4/5

## Lähteet

## Aiheesta muualla
* 
*
Kaarlo Castrénin hallitus

**Kaarlo Castrénin hallitus** oli Suomen tasavallan neljäs hallitus, joka työskenteli 17. huhtikuuta 1919 – 15. elokuuta 1919 eli vain 121 päivää. Se oli vähemmistöhallitus, joka syntyi maaliskuun 1919 eduskuntavaalien tuloksena. Maalaisliittolaisen salkuttoman ministerin Mikko Luopajärven tehtävänä hallituksessa oli hoitaa Itä-Karjalaan liittyviä asioita, koska suomalaisia sotilaita oli Aunuksen Karjalassa tukemassa alueen pyrkimyksiä irtautua Venäjästä.

Hallituksen muodostaminen ei ollut helppoa. Edistyspuolue asetti pääministeriehdokkaaksi kouluhallituksen pääjohtajan Mikael Soinisen, jonka kanssa Maalaisliitto oli valmis yhteistyöhön. Tämä ei kuitenkaan kelvannut valtionhoitaja Gustaf Mannerheimille, joka tiedusteli professori K. J. Ståhlbergin suostumusta tehtävään. Ståhlberg kuitenkin kieltäytyi yksityisiin ja yleisiin syihin vedoten, jolloin Mannerheim päätyi edellisen hallituksen valtiovarainministeriin, Edistyspuolueen oikeaan laitaan lukeutuneeseen Kaarlo Castréniin. Maalaisliiton puheenjohtaja Santeri Alkio suostui tulemaan hallitukseen varmistaakseen kieltolain läpimenon. Hallituksella oli eduskunnassa takanaan 90 kansanedustajan tuki, mutta se laski saavansa kannatusta myös sosialidemokraateilta. Ohjelmajulistuksessaan Castrénin hallitus korosti muun muassa tasavaltaisen hallitusmuodon laatimista.

Jatkuvat välikohtaukset Suomen ja Venäjän rajaseudulla kiristivät maiden välejä. RKP:n Apulaisulkoministeri Leo Ehrnrooth lähetti Neuvosto-Venäjän ulkoministeri Georgi Tšitšerinille 7. kesäkuuta 1919 erittäin jyrkkäsanaisen nootin, jossa hän haukkui bolševikkeja "inhottavinta sortovaltaa edustaviksi sanansa syöjiksi". Ehrnrooth uhkasi, että "suomalaisten kärsivällisyys saattaa loppua" ja että Suomen hallitus "katsoo olevansa oikeutettu ryhtymään ilman edelläkäypää ilmoitusta tarpeellisiin toimenpiteisiin Venäjän neuvostohallituksen saattamiseksi järkiinsä".

Castrénin hallitus antoi eduskunnalle tasavaltaisen hallitusmuotoesityksen. Eduskunta hyväksyi hallitusmuodon 12. kesäkuuta.

## Kokoonpano

## Hallituksen puoluejakauma

## Lähteet
* Pääministeri Kaarlo Castrénin hallituksen ohjelma 22.4.1919 
### Viitteet